Aizkrauklē

2023. gada 04. jūlijā

**CENU APTAUJA**

**“KOKSNES ŠĶELDAS PIEGĀDE SILTUMENERĢIJAS RAŽOŠANAI AIZKRAUKLĒ.“**

1. **Vispārīga informācija**
	1. Pasūtītājs:

|  |  |
| --- | --- |
| Pasūtītājs | SIA “SECES KOKS” |
| Jur. adrese: | Rūpniecības iela 12, Aizkraukle, Aizkraukles nov.,LV-5101 |
| Reģ. Nr. | 40103687489 |
| Katlu mājas adrese: | Rūpniecības iela 12, Aizkraukle, Aizkraukles nov.,LV-5101 |
| Kontaktpersona | Artis Salmiņš |
| Tālruņa Nr. | + 371 26620130 |
| E-pasta adrese | info@seceskoks.lv  |

* 1. piedāvājumus var iesniegt līdz **2024. gada 05. augustam plkst. 13:00** Rūpniecības iela 12, Aizkraukle, Aizkraukles nov., LV-5101 iesniedzot personīgi, atsūtot pa pastu vai atsūtot elektroniski uz info@seceskoks.lv
	2. Pretendenta iesniegtais piedāvājums ir spēkā, t.i., saistošs iesniedzējam, līdz līguma noslēgšanai.
1. **Informācija par iepirkuma priekšmetu**
	1. Iepirkuma priekšmets ir koksnes šķeldas piegāde katlu mājai Rūpniecības ielā 12, Aizkrauklē saskaņā ar šķeldas kvalitātes prasībām un piegādes nosacījumiem (Pielikums Nr. 1).
	2. Pretendents brīvā formā iesniedz šķeldas cenas piedāvājumu par vienu ber. m³ un kurināmā šķeldas apjomus pa mēnešiem.
	3. Piegādes termiņš no 2024. gada 01. oktobra līdz 2025. gada 30. aprīlim.
	4. Piegādes vieta: Rūpniecības iela 12, Aizkraukle, LV-5101.
2. **Iesniedzamie dokumenti**
	1. Finanšu piedāvājums (brīvas formas). Finanšu piedāvājumā jānorāda cena euro (EUR) bez PVN un kurināmā šķeldas apjomus ber. m³ pa mēnešiem.
	2. Apliecinājums, ka ar 2025. gada 01. janvāri piegādātā koksnes šķelda atbildīt Ministru Kabineta noteikumiem Nr. 686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” (Pielikums Nr. 2).
3. **Piedāvājuma izvēles kritēriji**
	1. Par cenu aptaujas uzvarētāju tiek noteikts pretendents ar piedāvāto zemāko cenu.
4. **Iepirkuma līgums**
	1. Pasūtītājs slēgs ar izraudzīto pretendentu līgumu, pamatojoties uz pretendenta piedāvājumu un saskaņā ar Instrukciju un Līguma projektu (3. pielikums).
	2. Pretendentam jāparaksta līgums 5 (piecu) darba dienu laikā no brīža, kad tas ir saņēmis no Pasūtītāja uzaicinājumu parakstīt līgumu.

CENU APTAUJA

“KOKSNES ŠĶELDAS PIEGĀDE

SILTUMENERĢIJAS RAŽOŠANAI

AIZKRAUKLĒ”.

Pielikums Nr. 1

1. **PRECES TEHNISKĀ SPECIFIKĀCIJA UN KVALITĀTES KRITĒRIJI**

|  |  |  |  |
| --- | --- | --- | --- |
| **Preces veids**  | **Izmēri****(mm)** | **Mitrums****(%)** | **Citi kritēriji** |
| Koksnes šķelda | Garums 30-70mmPlatums 20-40 mmBiezums 3-15 mmm | 35-58 | 1) viendabīgi un vienāda raupjuma (izmēra);2) tīri un bez piejaukumiem: akmens, dzelzs gabalu, dēļu, zemes, sniega gabalu, plastmasas gabalu piejaukuma; |

1. Pieļaujamās atkāpes no frakcijas izmēriem: garums no 70-150 mm, ne vairāk kā 10 % no paņemtās šķeldas parauga masas.
2. Miza ne vairāk kā 10 % no paņemtās šķeldas parauga masas.
3. Skaidas ne vairāk kā 20 % no paņemtās šķeldas parauga masas.
4. Šķelda nedrīkst būt ar puvuma pazīmēm.
5. Maksimāli pieļaujamais pelnu saturs sausnē nedrīkst pārsniegt 3,5 % (Trīs ar pusi procenti).
6. Šķeldā nedrīkst būt piejaukti zaļi zari, zaļa miza, kā arī zaļās lapas un zaļas skujas.

**Mitruma satura korekcija**

1. Katras piegādātās šķeldas kravas svars tiek reizināts ar 2,5 un tad tiek salīdzināts ar transporta pavadzīmē norādīto kubatūru. Ja kubatūra ir mazāka par reizinājumu, tad tiek pieņemts, ka kravā ir pārsniegts mitrums. Piegādāto kravas kubu apjoms tiek reizināts ar 0,5.
2. Katras piegādātās šķeldas kravas svars tiek reizināts ar 2,3 un tad tiek salīdzināts ar transporta pavadzīmē norādīto kubatūru. Ja kubatūra ir mazāka par reizinājumu, tad tiek pieņemts, ka kravā ir pārsniegts mitrums. Piegādāto kravas kubu apjoms tiek reizināts ar 0.
3. Katras piegādātās šķeldas kravas svars tiek reizināts ar 3,8 un tad tiek salīdzināts ar transporta pavadzīmē norādīto kubatūru. Ja kubatūra ir mazāka par reizinājumu, tad tiek pieņemts, ka kravā ir neatbilstoši sausa. Piegādāto kravas kubu apjoms tiek noteikts kā piegādāto šķeldas tonnu reizinājums ar 3,8.

**Pelnu satura korekcija**

Ja kādā no šī Līguma 3.8. punktā minētajiem Kurināmā piegādes periodiem, piegādātā Kurināmā faktiskais pelnu saturs sausnei (Ad) pārsniedz noteikto maksimāli pieļaujamo pelnu saturu sausnei, tad PIEGĀDĀTĀJS visām šajā periodā piegādātajām Kurināmā kravām piemēro pelnu satura korekciju.

Ja pelnu saturs ir robežās no 3,5 līdz 6 %, tad par katru 0.1% pelnu satura pārsniegumu virs 3,5 % PIEGĀDĀTĀJS veic pelnu satura korekciju 0.06 EUR apmērā par katru piegādāto MWh. Pelnu satura korekcija tiek aprēķināta pirms mitruma korekcijas veikšanas.

Ja pelnu saturs pārsniedz 6 %, tad par katru 0.1% pelnu satura pārsniegumu virs 3,5 % PIEGĀDĀTĀJS veic pelnu satura korekciju 0.12 EUR apmērā par katru piegādāto MWh. Pelnu satura korekcija tiek aprēķināta pirms mitruma korekcijas veikšanas.

1. **ŠĶELDAS PIEGĀDES APJOMI (ber. m³)**

|  |  |
| --- | --- |
| **Mēnesis** | **ber. m³** |
| Oktobris | 7 000 |
| Novembris | 10 000 |
| Decembris | 11 000 |
| Janvāris | 11 000 |
| Februāris | 9 500 |
| Marts | 9 000 |
| Aprīlis | 7 500 |
| **Kopā:** | **65 000** |

Plānotais koksnes šķeldas ikmēneša apjoms var mainīties par +/- 10 % .

Iespējams piegādāt arī mazāku koksnes šķeldas apjomu. Minimālais apjoms 1000 ber. m³ / mēnesī.

CENU APTAUJA

“KOKSNES ŠĶELDAS PIEGĀDE

SILTUMENERĢIJAS RAŽOŠANAI

AIZKRAUKLĒ”.

Pielikums Nr. 2

APLIECINĀJUMS

Ar šo, **(uzņēmuma nosaukums, reģistrācijas numurs)** apliecinām, ka iesniedzot savu piedāvājumu Cenu aptaujā “KOKSNES ŠĶELDAS PIEGĀDE SILTUMENERĢIJAS RAŽOŠANAI AIZKRAUKLĒ”. ar 2025. gada 01. janvāri katra piegādātā koksnes šķeldas krava atbildīt Ministru Kabineta noteikumiem Nr. 686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem”.

|  |  |
| --- | --- |
| Uzņēmuma nosaukums |  |
| Vārds, uzvārds | (Pretendenta vai tā pilnvarotās personas) |
| Amats |  |
| Paraksts |  |

CENU APTAUJA

“KOKSNES ŠĶELDAS PIEGĀDE

SILTUMENERĢIJAS RAŽOŠANAI

AIZKRAUKLĒ”.

Pielikums Nr. 3

**KURINĀMĀS ŠĶELDAS**

**PIEGĀDES LĪGUMS Nr.**

Rīgā,

2024. gada \_\_\_\_\_\_\_

Mēs, zemāk parakstījušies,

**\_\_\_\_\_\_\_\_\_\_\_\_-** turpmāk tekstā – „**PIEGĀDĀTĀJS**”, kuru \_\_\_\_\_\_- pārstāv tās \_\_\_\_\_\_\_\_\_\_\_\_\_\_\_, no vienas puses,

un

**SIA „SECES KOKS”**, reģistrācijas numurs 40103687489, juridiskā adrese: Jaunceltnes iela 15A, Aizkraukle, Aizkraukles nov., LV-5101, turpmāk tekstā – „**PIRCĒJS**”, kuru uz statūtu pamata pārstāv tās valdes loceklis Svetlana Vasiļjeva**,** no otras puses,

turpmāk tekstā PIEGĀDĀTĀJS un PIRCĒJS abi kopā saukti par „**PUSĒM**” un/vai katrs atsevišķi – par „**PUSI**”, bez viltus, maldības un/vai spaidiem, izsakot brīvi savu gribu, noslēdzam šo līgumu ar šādiem noteikumiem:

1. **LĪGUMA PRIEKŠMETS**
	1. PIEGĀDĀTĀJS apņemas atbilstoši šī līguma noteikumiem saražot, piegādāt un nodot PIRCĒJAM, un PIRCĒJS apņemas pieņemt un pirkt no PIEGĀDĀTĀJA **kurināmo šķeldu**, kas atbilst šī līguma (Pielikums Nr.1) tehniskajai specifikācijai, turpmāk tekstā – „**Prece**”, saskaņā ar šim līgumam (Pielikums Nr.2) pievienoto piegāžu grafiku un apjomu.
	2. PIEGĀDĀTĀJS ar **2025. gada 01. janvāra** piegādā Preci atbilstoši Ministru Kabineta noteikumu Nr. 686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” prasībām un atbilstoši šī līguma noteikumiem un Preces tehniskajai specifikācijai.
2. **PRECES PIEGĀDES UN NODOŠANAS KĀRTĪBA**
	1. PIEGĀDĀTĀJAM ir pienākums piegādāt PIRCĒJAM Preces ar savu transportu un uz sava rēķina līdz PIRCĒJA katlu mājai, kas atrodas ***Rūpniecības iela 12, Aizkraukle, LV-5101, (***turpmāk tekstā – „**Pieņemšanas punkts**”). PUSES ir vienojušās, ka samaksa par Preces piegādi ir iekļauta šajā līgumā norādītājā pirkuma maksā.
	2. PIEGĀDĀTĀJS apņemas piegādāt PIRCĒJAM Preces Pieņemšanas punkta parastajā darba laikā. PIEGĀDĀTĀJAM pašam ir pienākums pirms Preces piegādes veikšanas noskaidrot Pieņemšanas punkta darba laiku.
	3. PIEGĀDĀTĀJAM, piegādājot Preces, ir pienākums nodrošināt transportlīdzekļa, kas tiek izmantots Preces transportēšanai, atbilstību koksnes kurināmās šķeldas transportēšanai, tajā skaitā PIEGĀDĀTĀJS Preces iekraušanas un transportēšanas laikā apņemas nodrošināt, ka transportlīdzekļa kravas nodalījumam, kurā atrodas Preces, jābūt pienācīgi pārklātam ar kvalitatīvu pārsegu, kravas nodalījumam jābūt tīram un sausam, un vienā kravas nodalījumā nedrīkst būt dažādu izmēru, dažāda mitruma un/vai dažādas kvalitātes (atbilstoši pielikumā Nr.1 pievienotajā tehniskajā specifikācijā norādītajiem kvalitātes kritērijiem) koksnes šķeldas sajaukums.
	4. PIEGĀDĀTĀJAM ir pienākums piegādāt PIRCĒJAM Preci, kas atbilst šī līguma pielikumā Nr.1 noteiktajai tehniskajai specifikācijai un kvalitātes kritērijiem, Precei ir jābūt viendabīgai un ar vienādu raupjumu, tai jābūt tīrai un bez piemaisījumiem (skaidām, akmeņiem vai šķembām, zemēm, smiltīm, zāli, vai citām vielām), kā arī jābūt ar vienādu mitruma procentu.
	5. **PIEGĀDĀTĀJAM ir aizliegts piegādāt Preci, kurā ir zaļi zari, zaļa miza, kā arī zaļās lapas un zaļas skujas.**
	6. PIRCĒJAM ir tiesības nepieņemt Preces, un Preces nav uzskatāmas par piegādātām, ja PIEGĀDĀTĀJS neievēro šajā līguma noteiktos Preces piegādes un/vai transportēšanas noteikumus, vai ja Prece acīmredzami neatbilst tehniskajā specifikācijā norādītajiem kritērijiem vai šī līguma noteikumiem. Vienlaikus PUSES ir vienojušās, ka PIRCĒJAM pēc PIRCĒJA izvēles ir tiesības pieņemt no PIEGĀDĀTĀJA Preces, kas neatbilst tehniskajā specifikācijā norādītajiem kritērijiem vai šī līguma noteikumiem.
	7. PIEGĀDĀTĀJA piegādās Preces faktiskais daudzums tiek noteikts Pieņemšanas punktā, PUSĒM savstarpēji nosakot piegādātās Preces daudzumu (kubikmetru vai tonnu skaitu). PIEGĀDĀTĀJAM ir stingri aizliegts izbērt Preces Pieņemšanas punktā pirms piegādātās Preces daudzuma noteikšanas un abpusējas Preces pieņemšanas-nodošanas akta parakstīšanas.
	8. Prece ir uzskatāma par piegādātu un nodotu PIRCĒJAM īpašumā ar brīdi, kad PIEGĀDĀTĀJS ir piegādājis PIRCĒJAM noteiktajiem kritērijiem atbilstošu Preci un kad Puses ir parakstījušas šī līguma 2.7.punktā norādīto Preces pieņemšanas-nodošanas aktu.
	9. PIEGĀDĀTĀJS pārbauda Preces atbilstību tehniskajai specifikācijai un noteiktajiem kvalitātes kritērijiem (izņemot daudzumu) 5 (piecu) dienu laikā no Preces piegādes dienas. Par Preces neatbilstību PIRCĒJS rakstveidā informē PIEGĀDĀTĀJU ne vēlāk kā 5 (piecu) dienu laikā no neatbilstības konstatēšanas dienas.
	10. Gadījumā, ja PIRCĒJS konstatē Preces neatbilstību tehniskajai specifikācijai un noteiktajiem kvalitātes kritērijiem, PIEGĀDĀTĀJAM ir pienākums pēc PIRCĒJA pieprasījuma 10 (desmit) dienu laikā apmainīt neatbilstošo Preci.
	11. PIEGĀDĀTĀJAM, piegādājot PIRCĒJAM Preci, ir pienākums ievērot darba aizsardzības un darba drošības, kā arī ugunsdrošības un vides aizsardzības prasības.
3. **PIRKUMA MAKSA UN NORĒĶINU KĀRTĪBA**
	1. Pirkuma maksa tiek aprēķināta par katru piegādāto Preces kubikmetru (m³), kas atbilst Preces kvalitātes rādītājiem.
	2. Viena piegādātā kubikmetru (m³) cena periodā no 2024. gada 01. oktobra līdz 2025. gada 30. septembrim ir \_\_\_\_\_\_\_\_EUR.
	3. Pelnu satura un Kurināmā mitruma aprēķina kārtība ir sekojoša:
	4. Katrai Kurināmā kravai tiek paņemts paraugs katrai kravai 9 dažādās vietās saskaņā ar PIRCĒJA izstrādātu un apstiprinātu procedūru (Pielikums Nr. 3). Paraugi no kravas pēc tam tiek sajaukti kopā un iegūts viens kopīgs paraugs kravai.
	5. No katras Kurināmā kravas iegūtais paraugs tiek sadalīts ar dalītāju (Riffle Box) saskaņā ar PIRCĒJA izstrādātu un apstiprinātu procedūru (Pielikums Nr. 3), lai iegūtu 3 (trīs) reprezentatīvus paraugus, no kuriem viens paraugs tiek izmantots mitruma satura noteikšanai, otrs paraugs tiek izmantots pelnu satura sausnei noteikšanai, bet trešais paraugs tiek atdots PIEGĀDĀTĀJAM, gadījumam, ja Pusēm rodas domstarpības par mitruma vai pelnu satura sausnei mērījumiem.
	6. Kurināmā mitruma (Wd) analīzes tiek veiktas katrai kravai PIRCĒJA laboratorijā saskaņā ar PIRCĒJA izstrādātu un apstiprinātu procedūru (Pielikums Nr. 3). Pēc PIEGĀDĀTĀJA pieprasījuma mitruma analīžu rezultāti tiek darīti zināmi PIEGĀDĀTĀJAM, tiklīdz tie ir objektīvi pieejami PIRCĒJAM.
	7. Pelnu satura sausnei (Ad) analīzes tiek veiktas neatkarīgā, akreditētā, PIRCĒJA izvēlētā laboratorijā. PIRCĒJAM ir tiesības jebkurā laikā izvēlēties jebkuru citu neatkarīgu un akreditētu laboratoriju, lai veiktu pelnu satura sausnei analīzes.
	8. Pelnu satura sausnei (Ad) analīzes tiek veiktas vienu reizi mēnesī katram no sekojošajiem Kurināmā piegādes periodiem atsevišķi.
	9. Pelnu satura sausnei (Ad) analīzes tiek veiktas, izmantojot katras produktu kategorijas kombinēto paraugu, kurš sastāv no PIEGĀDĀTĀJA piegādātajām Kurināmā kravām katrā no 3.8. punktā minētajiem periodiem un tiek iegūts izmantojot dalītāju (Riffle Box).
	10. Pelnu satura sausnei (Ad) analīzes tiek veiktas 7 (Septiņu) darba dienu laikā pēc Piegādes perioda beigām.
	11. Pelnu saturs sausnei (Ad) tiek noteikts saskaņā ar LVS EN 14775:2010 standartu „Cietās biodegvielas. Pelnu satura noteikšana” tiek noteikta saskaņā ar LVS EN 14918:2010 standartu „Cietās biodegvielas. Siltumspējas noteikšana”.
	12. Ja PIEGĀDĀTĀJS nepiekrīt pelnu satura sausnei (Ad) mērījumiem, kas pamatoti ar PIRCĒJA izvēlētas neatkarīgas, akreditētas laboratorijas mērījumiem, PIEGĀDĀTĀJAM ir pienākums pierādīt šīs laboratorijas mērījumu neprecizitāti.
	13. PIRCĒJS par katru Piegādes periodu sastāda kopējo atskaiti (pielikums Nr.4) par PIEGĀDĀTĀJA piegādātā Kurināmā apjomu (turpmāk tekstā - „Piegādes perioda atskaite”) un, 10 (Desmit) darba dienu laikā pēc Piegādes perioda beigām, nosūta elektroniski PIEGĀDĀTĀJA kontaktpersonai uz e-pastu:\_\_\_\_\_\_\_\_\_\_\_\_.
	14. Ja PIEGĀDĀTĀJS 7 (Septiņu) kalendāro dienu laikā nav saskaņojis Piegādes perioda atskaiti un nav iesniedzis arī motivētus rakstveida iebildumus, uzskatāms, ka PIEGĀDĀTĀJS ir piekritis PIRCĒJA iesniegtajai Piegādes perioda atskaitei. Pušu saskaņota Piegādes perioda atskaite par konkrēto Piegādes periodu ir pamats PIEGĀDĀTĀJA rēķina izrakstīšanai.
	15. Ja mitruma saturs (Wd), kādā no PIEGĀDĀTĀJA piegādātajām Kurināmā kravām ir neatbilstošs specifikācijai, tad PIRCĒJAM ir tiesības kravas vērtības noteikšanai piemērot šī Līguma pielikumā Nr. 1 norādītos koeficientus, par ko tiek izdarīta atzīme Piegādes perioda atskaitē.
	16. Ja pelnu saturs sausnei (Ad), kādā no 3.8. punktā minētajiem periodiem, pārsniedz šī Līguma pielikumā Nr.1 norādīto Produktu kategorijas maksimāli pieļaujamo pelnu saturu sausnei, PIRCĒJS piemēro pelnu satura korekciju attiecīgajā periodā piegādātajai Precei saskaņā ar šī Līguma pielikumā Nr.1 atrunāto kārtību.
	17. Papildus šajā līgumā norādītajai Pirkuma maksai PIRCĒJS samaksā PIEGĀDĀTĀJAM pievienotās vērtības nodokli normatīvajos aktos noteiktajā apmērā.
	18. PUSES ir vienojušās, ka Pirkuma maksu par katrā kalendārajā mēnesī piegādāto Preci PIRCĒJS samaksā PIEGĀDĀTĀJAM 30 (Trīsdesmit) dienu laikā no preču pavadzīmes izrakstīšanas dienas un par katru kalendāro mēnesi tiek izrakstīta 1 (Viena) pavadzīme.
4. **PIEGĀDĀTĀJA GARANTIJAS UN APLIECINĀJUMI**
	1. PIEGĀDĀTĀJS apliecina, ka tam ir zināms, ka PIEGĀDĀTĀJA piegādātās Preces tiks izmantotas siltumenerģijas un elektroenerģijas ražošanai PIRCĒJA katlu mājā.
	2. PIEGĀDĀTĀJS apliecina un garantē, ka nevienai trešajai personai nav, un nebūs nekādu tiesību uz Precēm, Preces nav un nebūs nevienam pārdotas vai kā citādi atsavinātas un/vai apsolītas pārdošanai vai citādai atsavināšanai, Preces nevienam nav un nebūs ieķīlātas vai apsolītas ieķīlāšanai, par tām nav un nebūs nekādu civiltiesisku strīdu, tām nav, un nebūs uzlikti aresti, kā arī nepastāvēs nekādi citi šķēršļi PIRCĒJAM rīkoties ar Preci.
	3. PIEGĀDĀTĀJS apliecina un garantē, ka jebkura persona, kas piegādās PIRCĒJAM Preces PIEGĀDĀTĀJA vārdā vai vietā ir pilnvarota rīkoties PIEGĀDĀTĀJA vārdā saistībā ar šo līgumu, tajā skaitā parakstīt visus dokumentus, ieskaitot šī Līguma 2.6.punktā norādīto pieņemšanas-nodošanas aktus vai preču pavadzīmes. Parakstot šo līgumu, PIEGĀDĀTĀJS apliecina, ka personas, kas piegādās PIRCĒJAM Preces, rīcība, un parakstītie dokumentu ir saistoši PIEGĀDĀTĀJAM.
	4. PIEGĀDĀTĀJS apliecina un garantē, ka tas spēs izpildīt visus šī līguma noteikumus pilnā apmērā un savlaicīgi.
5. **PUŠU ATBILDĪBA UN STRĪDU RISINĀŠANAS KĀRTĪBA**
	1. Šī līguma noteikumu neizpildes rezultātā vainīgai, PUSEI ir pienākums atlīdzināt otrai PUSEI visus šī līguma neizpildes un/vai nepienācīgas izpildes rezultātā radītos zaudējumus.
	2. Gadījumā, ja PIEGĀDĀTĀJS attiecīgajā kalendārajā mēnesī nepiegādā PIRCĒJAM Preces noteiktajā apmērā vai kavē piegādi, PIEGĀDĀTĀJAM ir pienākums samaksāt PIRCĒJAM par katru kavējuma dienu līgumsodu 0,5% (procenta piecu desmitdaļu) apmērā no šī līguma 3.2.1.punktā norādītās Pirkuma maksas par katru termiņā nepiegādātas Preces kubikmetru.
	3. Gadījumā, ja PIEGĀDĀTĀJS kavē Preces piegādi vai nepiegādā to noteiktajā daudzumā, PIRCĒJAM ir tiesības, iepriekš rakstiski informējot PIEGĀDĀTĀJU, iegādāties iztrūkstošo kurināmo šķeldu no jebkuras trešās personas. PUSES ir vienojušās, ka gadījumā, ja PIRCĒJS ir iegādājies no trešajām personām iztrūkstošo kurināmo šķeldu par cenu, kas ir lielāka par šajā līgumā noteikto Preces Pirkuma maksu, tad PIEGĀDĀTĀJAM ir pienākums atlīdzināt PIRCĒJA izdevumus, kas pārsniedz šajā līgumā noteikto Pirkuma maksas apmēru par iztrūkstošās kurināmās šķeldas iegādi ne vairāk kā divkāršā apmērā kā šajā līgumā noteiktās Pirkuma maksa.
	4. Gadījumā, ja PIRCĒJS atbilstoši Preces piegādes grafikam (Pielikums Nr.2) nepieņem noteikto šķeldas apjomu, tad PIRCĒJS maksā PIEGĀDĀTĀJAM līgumsodu 0,5% (nulle komats pieci procenti) no nepieņemtās Preces cenas.
	5. Ja PIRCĒJS nepamatoti kavē šajā līgumā noteikto maksājumu samaksu PIEGĀDĀTĀJAM, PIRCĒJS maksā PIEGĀDĀTĀJAM līgumsodu 0,1% (nulle komats vienu procentu) dienā no termiņā neapmaksātās summas.
6. **NEPĀRVARAMA VARA**
	1. PUSES tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas dabas nelaimes vai dabas katastrofas, ugunsgrēki, kara darbība, valsts iekšējie nemieri.
	2. Par nepārvaramu varu neuzskata normatīvu aktu, kas būtiski ierobežo un aizskar PUŠU tiesības un ietekmē uzņemtās saistības, pieņemšanu un to stāšanos spēkā. Šādā gadījumā PUSESvienojas par izmaiņām līgumā, kas atbilst jaunajām tiesību normām un kas pēc savas jēgas ir vistuvāk sākotnējam noteikumam.
	3. PUSEI, kas nokļuvusi nepārvaramas varas apstākļos, bez kavēšanās jāinformē par to otra Puse rakstveidā ne vēlāk kā 3 (trīs) dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegušas kompetentas iestādes ar minēto ārkārtējo apstākļu apstiprinājumu un to raksturojumu. Ziņojumā jānorāda, kādā termiņā pēc viņa uzskata ir iespējama un paredzama līgumā paredzēto viņa saistību izpilde.
	4. PUSEI, kura nepārvaramas varas apstākļu iestāšanās dēļ nespēj izpildīt līgumā paredzētās saistības, jāpieliek visas pūles (sapratīgiem līdzekļiem), lai novērstu šos apstākļus.
	5. Par nepārvaramas varas apstākļu izbeigšanos PUSEI ir pienākums nekavējoties rakstveidā paziņot otrai PUSEI.
7. **STRĪDU RISINĀŠANAS KĀRTĪBA**
	1. Visi strīdi un domstarpības, kas var rasties starp PUSĒM saistībā ar šī līguma izpildi, tā satura interpretāciju, tā spēkā esamību vai citiem jautājumiem saistībā ar šo līgumu, PUSES risinās pārrunu ceļā.
	2. Gadījumā, ja PUSES sarunu veidā nepanāk vienošanos, tad jebkurš strīds, domstarpība vai prasība, kas izriet no šī līguma, kas skar to vai tā grozīšanu, pārkāpšanu, izbeigšanu vai spēkā neesamību, tiks galīgi izšķirts Latvijas Republikas tiesā saskaņā ar Latvijas Republikas likumiem.
8. **LĪGUMA TERMIŅŠ UN TĀ PIRMSTERMIŅA IZBEIGŠANAS KĀRTĪBA**
	1. Šis līgums stājas spēkā ar tā parakstīšanas dienu un ir noslēgts uz laiku **līdz 20\_\_. gada \_\_\_\_\_\_\_\_.**
	2. PIRCĒJAM ir tiesības vienpusēji atkāpties no šī līguma, par to rakstveidā paziņojot PIEGĀDĀTĀJAM, ar uzteikuma (paziņojuma) nodošanas PIEGĀDĀTĀJAM vai nosūtīšanas pa pastu PIEGĀDĀTĀJAM dienas, jebkurā no šādiem gadījumiem:
		1. ja PIEGĀDĀTĀJS kavē šī līguma noteikumiem atbilstošas Preces piegādi PIRCĒJAM šī līguma pielikumā Nr.2 norādītajam Preces piegādes grafikā norādītajam daudzumam ilgāk par 10 (Desmit) dienām;
		2. ja tiesā ir iesniegts maksātnespējas procesa, tiesiskās aizsardzības procesa vai ārpustiesas tiesiskās aizsardzības procesa pieteikums par PIEGĀDĀTĀJA maksātnespējas procesa, tiesiskās aizsardzības vai ārpustiesas tiesiskās aizsardzības procesa pasludināšanu;
		3. ja 6.1.punktā norādītie apstākļi turpinās ilgāk par 1 (vienu) mēnesi.
	3. PIEGĀDĀTĀJAM ir tiesības vienpusēji atkāpties no šī līguma, par to rakstveidā paziņojot PIEGĀDĀTĀJAM, ar uzteikuma (paziņojuma) nodošanas PIEGĀDĀTĀJAM vai nosūtīšanas pa pastu PIEGĀDĀTĀJAM dienas, jebkurā no šādiem gadījumiem:
		1. ja netiek nodrošināta Preces pieņemšana atbilstoši preces piegādes grafikam;
		2. ja savlaicīgi netiek veikts norēķins par piegādāto Preci.
	4. Citos gadījumos šo līgumu pirms tā termiņa var izbeigt, tikai PUSĒM rakstveidā vienojoties.
9. **NOBEIGUMA NOTEIKUMI**
	1. PUSES ar saviem parakstiem zemāk apliecina, ka šis līgums precīzi pauž viņu gribu un viņas vēlas to noslēgt.Visi būtiskie nosacījumi, kuriem PUSES piekrīt, ir iekļauti šajā līgumā, un visas iepriekšējas vienošanās starp PUSĒM, rakstiskas vai mutiskas, aizstāj šis līgums.
	2. Visi šī līguma papildinājumi un grozījumi stājas spēkā, kad tie ir izdarīti rakstveidā un ir PUŠU parakstīti.
	3. Ja kāds vai kādi no šī līguma noteikumiem zaudē spēku vai kļūst prettiesiski saskaņā ar spēkā esošajiem likumdošanas aktiem, tas neietekmē pārējo šī līguma noteikumu spēkā esamību, ja vien šāda noteikuma spēkā neesamība būtiski maina līguma ekonomisko un/vai juridisko jēgu. PUSES pielietos visus centienus, lai aizvietotu spēkā neesošo noteikumu ar spēkā esošu, kas pēc savas jēgas ir vistuvāk sākotnējam noteikumam.
	4. Gadījumā, ja kādai no šī līguma PUSĒM tiek mainīti jebkādi šajā līgumā norādītie rekvizīti, attiecīgajai PUSEI ir pienākums ne vēlāk kā 5 (Piecu) dienu laikā no izmaiņu veikšanas par to rakstveidā paziņot otrai PUSEI.
	5. Visas tiesiskās attiecības, kas nav atrunātas šajā līgumā, tiks regulētas ar Civillikumu, Komerclikumu un citiem Latvijas Republikas likumiem.
	6. Šis Līgums ir sastādīts un parakstīts 2 (divos) vienādos eksemplāros latviešu valodā, katrai PUSEI pa vienam eksemplāram. Visiem līguma eksemplāriem ir vienāds juridisks spēks.
10. **PIELIKUMI**
	1. **Pielikums Nr. 1** – **Preces tehniskā specifikācija un kvalitātes kritēriji**. Šis pielikums ir līguma neatņemama sastāvdaļa.
	2. **Pielikums Nr. 2 – Preces piegāžu grafiks un daudzums.** Šis pielikums ir līguma neatņemama sastāvdaļa.
	3. **Pielikums Nr. 3 – Parauga noņemšanas procedūra.** Šis pielikums ir līguma neatņemama sastāvdaļa.
	4. **Pielikums Nr. 4. – Piegādes perioda atskaites paraugs.** Šis pielikums ir līguma neatņemama sastāvdaļa.
	5. **Pielikums Nr. 5 – PIRCĒJA nominētas personas, kas ir tiesīgas pieņemt preci.** Šis pielikums ir līguma neatņemama sastāvdaļa.
	6. **Pielikums Nr. 6 – PIEGĀDĀTĀJA nominētas personas, kas ir tiesīgas parakstīt preču piegādes dokumentus.** Šis pielikums ir līguma neatņemama sastāvdaļa.
11. **PUŠU REKVIZĪTI UN PARAKSTI**

|  |  |
| --- | --- |
|  | **SIA „** **SECES KOKS”**, |
|  | reģistrācijas Nr.: 40103687489 |
|  | PVN reģ. Nr.: LV 40103687489 |
|   | juridiskā adrese: Jaunceltnes iela 15A, Aizkraukle, Aizkraukles nov., LV-5101 |
|   | banka: AS Citadele banka |
|   | konta Nr.: LV79PARX0013771980001 |
|     | kods: PARXLV22 |
| **PIEGĀDĀTĀJA vārdā:** | **PIRCĒJA vārdā:** |
|  | **Svetlana Vasiļjeva**  |

**Līguma Nr.**

**20\_\_. gada \_\_.\_\_\_\_**

**PIELIKUMS Nr.1**

**kurināmās šķeldas piegādes līgumam**

**PRECES TEHNISKĀ SPECIFIKĀCIJA UN KVALITĀTES KRITĒRIJI**

|  |  |  |  |
| --- | --- | --- | --- |
| **Preces veids**  | **Izmēri****(mm)** | **Mitrums****(%)** | **Citi kritēriji** |
| Koksnes šķelda | Garums 30-70mmPlatums 20-40 mmBiezums 3-15 mmm | 35-58 | 1) viendabīgi un vienāda raupjuma (izmēra);2) tīri un bez piejaukumiem: akmens, dzelzs gabalu, dēļu, zemes, sniega gabalu, plastmasas gabalu piejaukuma; |

1. Pieļaujamās atkāpes no frakcijas izmēriem: garums no 70-150 mm, ne vairāk kā 10 % no paņemtās šķeldas parauga masas.
2. Miza ne vairāk kā 10 % no paņemtās šķeldas parauga masas.
3. Skaidas ne vairāk kā 20 % no paņemtās šķeldas parauga masas.
4. Šķelda nedrīkst būt ar puvuma pazīmēm.
5. Maksimāli pieļaujamais pelnu saturs sausnē nedrīkst pārsniegt 3,5 % (Trīs ar pusi procenti).
6. Šķeldā nedrīkst būt piejaukti zaļi zari, zaļa miza, kā arī zaļās lapas un zaļas skujas.

**Mitruma satura korekcija**

1. Katras piegādātās šķeldas kravas svars (tonnas) tiek reizināts ar 2,5 un tad tiek salīdzināts ar transporta pavadzīmē norādīto kubatūru. Ja kubatūra ir mazāka par reizinājumu, tad tiek pieņemts, ka kravā ir pārsniegts mitrums. Piegādāto šķeldas kravas kubu apjoms tiek reizināts ar 0,5.
2. Ja izpildījies mitruma pārsnieguma pirmais punkts, tad katras piegādātās šķeldas kravas svars (tonnas) tiek reizināts ar 2,3 un tad tiek salīdzināts ar transporta pavadzīmē norādīto kubatūru. Ja kubatūra ir mazāka par reizinājumu, tad tiek pieņemts, ka kravā ir pārsniegts mitrums. Piegādāto kravas kubu apjoms tiek reizināts ar 0.
3. Katras piegādātās šķeldas kravas svars (tonnas) tiek reizināts ar 3,8 un tad tiek salīdzināts ar transporta pavadzīmē norādīto kubatūru. Ja kubatūra ir lielāka par reizinājumu, tad tiek pieņemts, ka kravā ir neatbilstoši sausa. Piegādāto kravas kubu apjoms tiek noteikts kā piegādāto šķeldas tonnu reizinājums ar 3,8.

**Pelnu satura korekcija**

1. Ja kādā no šī Līguma 3.8. punktā minētajiem Kurināmā piegādes periodiem, piegādātā Kurināmā faktiskais pelnu saturs sausnei (Ad) pārsniedz noteikto maksimāli pieļaujamo pelnu saturu sausnei, tad PIEGĀDĀTĀJS visām šajā periodā piegādātajām Kurināmā kravām piemēro pelnu satura korekciju.
2. Ja pelnu saturs ir robežās no 3,5 līdz 6 %, tad par katru 0.1% pelnu satura pārsniegumu virs 3,5 % PIEGĀDĀTĀJS veic pelnu satura korekciju 0.06 EUR apmērā par katru piegādāto MWh. Pelnu satura korekcija tiek aprēķināta pirms mitruma korekcijas veikšanas.
3. Ja pelnu saturs pārsniedz 6 %, tad par katru 0.1% pelnu satura pārsniegumu virs 3,5 % PIEGĀDĀTĀJS veic pelnu satura korekciju 0.12 EUR apmērā par katru piegādāto MWh. Pelnu satura korekcija tiek aprēķināta pirms mitruma korekcijas veikšanas.

|  |  |
| --- | --- |
| **PIEGĀDĀTĀJA vārdā:****\_\_\_\_\_\_\_\_\_\_\_\_\_\_\_\_\_\_\_\_** | **PIRCĒJA vārdā:****\_\_\_\_\_\_\_\_\_\_\_\_\_\_\_\_\_\_\_\_****Svetlana Vasiļjeva** |

**Līguma Nr.**

**20\_\_. gada \_\_\_.\_\_\_\_**

**PIELIKUMS Nr. 2**

**kurināmās šķeldas piegādes līgumam**

**PRECES PIEGĀDES GRAFIKS UN DAUDZUMS**

pa mēnešiem 2024/2025.gada apkures sezonai

Piegādes apjoms par mēnesi tiek aprēķināts m3:

|  |  |  |  |  |  |  |  |
| --- | --- | --- | --- | --- | --- | --- | --- |
| **Šķelda** | Oktobris | Novembris | Decembris | Janvāris | Februāris | Marts | Aprīlis |
| m3 |   |   |   |   |   |  |  |

1. Piegādes grafiks un daudzums var mainīties atkarībā no klimatiskajiem apstākļiem.
2. Līdz katras nedēļas trešdienai PIRCĒJS veic pasūtījumu, informējot (informāciju nosūtot uz elektroniskā pasta adresi: \_\_\_\_\_\_\_\_\_\_\_\_\_\_\_\_\_\_) PIEGĀDĀTĀJU par piegādājamās Preces apjomu nākamajai nedēļai.

|  |  |
| --- | --- |
| **PIEGĀDĀTĀJA vārdā:****\_\_\_\_\_\_\_\_\_\_\_\_\_\_\_\_\_\_\_\_** | **PIRCĒJA vārdā:****\_\_\_\_\_\_\_\_\_\_\_\_\_\_\_\_\_\_\_\_****Svetlana Vasiļjeva** |
|  |  |

**Līguma Nr.**

**20\_\_. gada \_\_.\_\_\_**

**PIELIKUMS Nr. 3**

**kurināmās šķeldas piegādes līgumam**

Process „Škeldas paraugu sagatavošana.

Žavēšanas krāsns metode. Mitruma noteikšana”

**Procedūra**

**Dokumenta mērķis**

Procedūras mērķis ir noteikt kārtību, kādā veidā tiks nodrošināta šķeldas paraugu ņemšana, sagatavošana, šķeldas žāvēšanas ilgums un mitruma aprēķins.

**Atbildīgie**

Procedūra ir paredzēta: ražotnes vadītājiem, ka arī personālam, kas veic paraugu ņemšanu, sagatavošanu un žāvēšanu (Operatoram).

**Atsauces**

LVS EN 14778:2011 „Cietas biodegvielas. Paraugu ņemšanas”.

LVS EN 14780:2011 „Cietas biodegvielas. Paraugu sagatavošana”.

LVS EN 14774-2\_2010 P „Cietas biodegvielas. Mitruma satura noteikšana. Žāvēšanas krāsns metode. 2.daļa: Kopējais mitrums. Vienkāršota metode”.

**Procedūras saturs**

Procedūrā ir iekļautas sekojošas daļas:

1. Paraugu ņemšana un sagatavošana (p.5)
2. Mitruma noteikšana (p.6)

 **Paraugu ņemšana**

**Nepieciešams aprīkojums.**

Paraugu ņemšana, sagatavošana un mitruma noteikšana tiek nodrošinātai katrai piegādātai kravai, izmantojot 1.tabula minēto aprīkojumu.

Pēc bojājuma konstatēšanas nederīgs aprīkojums tiek utilizēts un tās vietā tiek iegādāts jauns.

**Nepieciešamais aprīkojums 1.tabula**

|  |  |
| --- | --- |
| **Nosaukums** | **Apraksts** |
| Lāpsta | Lāpsta pastiprināta, ar kātu, D-rokturi. Lāpstas gals no tērauda, taisnstūris formas, ar nelielam ierobežojošām bortam. |
| Tara paraugu ņemšanai (izmantošanas pēc nepieciešamības) | Piemērota plastmasa pārtikas tara vai spainis, kurā, veicot paraugu ņemšanu, var likt šķeldu, lai pēc tam samaisīt un sagatavot gala paraugu žāvēšanai.  |
| Tara šķeldas paraugu žāvēšanai | Tarai jābūt noturīgai pret koroziju, ugunsizturīgai un pietiekoši lielai- vismaz 300g ietilpīgai (piemēram metāla vai keramikas cepšanas trauki). Visa tara pirms lietošanas jānosver tukšai kopā ar svēršanas zīmi.  |
| Svari | Svariem jābūt kalibrētiem ar precizitāti līdz 1 gramam, tiem jābūt „nulles” pogai, lai nosvērtu taru, un paredzētiem vairāku kilogramu svēršanai. |
| Krāsns | Vislabāk izmantot elektrisko krāsni, izmantojot ventilatoru, ar 105±2C sasniedzamo temperatūru.  |
| Karstumizturīgie cimdi | Var izturēt atbilstošas virtuves cimdus.  |
| Riffle Box | Speciāli aprīkots dažādu vielu sajaukšanas aparāts, ar ietilpību līdz 50kg, kas palīdz labi un ātri sajaukt visu šķeldu, rezultātā saņemot sajauktu viendabīgu paraugu.  |

**Pienākumu sadalījums**

Par paraugu ņemšanu ir atbildīgs katlu mājas Operators. Operatora papildus pienākumi ir paraugu ņemšana, sagatavošana, pareiza sadalīšana, marķēšanas, svēršanas zīmes drukāšana, komunikācijas ar piegādātāja šoferi, nomarķēto paraugu nodošana šoferim, kontroles tabulas aizpildīšana, nepieciešamo e-pastu sūtīšana un nepabeigto darbu nodošana nākošai maiņai.

Ražotnes vadītāja pienākums uzturēt šo procedūru, veikt plānotas un neplānotas pārbaudes par izpildi, atbildēt augstākās vadības priekšā par rezultātiem, izmaiņām un problēmām.

**Dokumentācija**

Sverot automašīnas, svēršanas zīmes tiek drukātas 3 eksemplāros, viens atdots Piegādātājam, viens - grāmatvedībai, trešais – žāvēšanas pavaddokuments, kas palīdz identificēt žāvēšanas paraugu un tās rezultātus.

Uz vietas pie krāsns ir pieejama Žāvēšanas procesu kontroles tabula T\_01 „Žāvēšanas žurnāls” papīra formāta, kuru aizpilda Operators, veicot šķeldas žāvēšanu. Attiecīgi tāda pati tabula, elektroniska veidā, jau ar mitruma noteikšanas funkciju ir pieejama uz Operatora datora.

Elektroniskā Žāvēšanas procesa kontroles tabulā (T\_01), tiek fiksēta informācija par žāvēšanas procesu un mitruma noteikšanu. Tabulas aizpildīšana ir operatora darbs, pabeidzot maiņu, operatoram ir pienākums aizpildīt maiņā iegūtos rezultātus un attiecīgi nodod citam operatoram informāciju par paraugiem, kas vēl žāvējās, un par kuriem jau otrs operators aizpildīs tabulu.

Maiņas beigās katram operatoram ir pienākums aizpildītu tabulu ar noteikto mitrumu nosūtīt elektroniski piegādātājam uz e-pastu (E-pastu un kontaktu lapa ir pieejama pie Ražotnes vadītāja).

Saņemot atbildi vai pretenziju no šķeldas piegādātāja par mitruma saturu, vai citu saistošu informāciju Operatoram ir pienākums nekavējoties ziņot par to Ražošanas vadītājam, kurš attiecīgi ziņo augstākai vadībai.

**Paraugu ņemšanas parametri**

Paraugu ņemšana tiek nodrošināta uzreiz no izkrautas šķeldas kravas, veicot attiecīgi šķeldas paņemšanu vairākas vietās.

1. attēlā ir shematiski paradītas vietas kur Operatoram izmantojot 5.1. punkta minēto lāpstu jāņem attiecīgie paraugi. Paraugu ņemšanai var izmantot arī lielu spaini, kurā, staigājot apkārt šķeldas kaudzei tiek ielikti attiecīgi paraugi.



**Paraugu sagatavošana**

Paņemtie paraudziņi no 1.attēla iezīmētam vietām tiek samesti dalītājā (Riffle Box), kur operators griežot to, sajauc un samaisa visu, rezultātā saņemot viendabīgu paraugu.

No labi samaisīta šķeldas parauga, kas atrodas dalītājā (Riffle Box), tiek paņemti **trīs paraugi** - viens PIRCĒJAM, novietojot to attiecīgi nomarķētā traukā, pieliekot klāt svēršanas zīmi turpmākai žāvēšanai un mitruma noteikšanai, otrs PIEGĀDĀTĀJAM un trešā nomarķēta maisiņa tiek atstāts papildus paraugs, kopēja parauga veidošanai nedēļas beigās. PIEGĀDĀTĀJA paraugu ievieto polipropilēna aiztaisāmā maisiņā, uz kura tiek uzrakstīts datums un mašīnas numurs.

Nedēļas beigās, no atstātiem trešajiem paraugiem, katram šķeldas PIEGĀDĀTĀJAM atsevišķi, tiek veidoti divi kombinētie paraugi. Nedēļas laikā sakrātie paraugi tiks samesti dalītājā (Riffle Box), sagatavoti **divi atsevišķi paraugi**, vienu no kuriem PIRCĒJS nodod testēšanai akreditētā laboratorijā un otrs tiek saglabāts pie PIRCĒJA 1 (viena) mēneša laikā strīdu risināšanas gadījumiem.

**Mitruma noteikšana**

**Tehniskais aprīkojums**

Attiecīgi sagatavoto paraugu, kopā ar izdrukātam svēršanas zīmēm Operators nogādā uz telpu, kur atrodas: kalibrētie svari, žāvēšanas krāsns, nepieciešamie trauki un Žāvēšanas žurnāls.

Svaru kalibrēšanas sertifikāts un tālākas kalibrēšanās grafiks ir pieejams pie katlu mājas vadītāja, kurš arī nodrošina svaru laicīgu kalibrēšanu, kā arī žāvēšanas krāsns tehnisko stāvokli, un nepieciešamo darba aizsardzības un darba drošības sistēmu.

**Žāvēšana**

* Žāvēšanas krāsns temperatūrai jābūt 105±2C.
* Izmantot krāsns uzstādījumus, temperatūru noregulē pats Operators, arī manuāli noregulējot ventilatora darbību (85-100%).

Operators kopā ar trauku nosvērs šķeldas paraugu.

Tukša trauka svars kopā ar svēršanas zīmi katru reizi tiek noteikts iepriekš.

Šķeldas paraugu svars un tukša trauka svars ar svēršanas zīmi tiek fiksēts Žāvēšanas procesa kontroles tabulā (T\_01).

Paraugs kopā ar ielikto svēršanas zīmi tiek ielikts krāsnī uz pirmās 6 stundām.

**Mitruma noteikšanas secība**

* Parauga žāvēšana pirmās sešas stundas;
* Pēc 6 stundām Operators izņem attiecīgo paraugu un nosver to, rezultātu fiksējot T\_01;
* Pēc tam paraugs ir ielikts atpakaļ krāsnī vēl uz 60 minūtēm.
* Pēc 60 minūtēm paraugu atkārtoti izņem un nosver.
* Ja parauga svars ir mainījies kaut pa 1 g, jāturpina žāvēšanu vēl 60 minūtēs.

**Procedūru atkārto tiklīdz svars kļūst nemainīgs. Katru reizi rezultāti tiek fiksēti T\_01, attiecīgi sava žāvēšanās stundas aile (6h,7h, 8h utt).**

Pieņemot pamatoto lēmumu par procesa apturēšanu (svars kļūst nemainīgs) Žāvēšanas procesa kontroles tabulā tiek ierakstīts pēdējais rezultāts, pēc kuras, ailē par Mitruma noteikšanu, kur iepriekš ir ievadīta attiecīga mitruma noteikšanas formula, tiek automātiski izrēķināts konkrētās piegādātās kravas šķeldas mitrums.

**Darbības pēc žāvēšanas**

Vienas dienas laika no kravas saņemšanas brīža iegūtie dati par šķeldas mitrumu Operators no sava datora nosūta PIEGĀDĀTĀJAM uz viņa noradīto e-pastu.

Izžāvētā šķelda tiek iebērta atpakaļ kopējā kaudzē, bet tikai tajā, no kuras jau ir paņemti visi nepieciešamie paraugi.

Operators un katlu mājas vadītājs ir atbildīgi par attiecīgo datu pareizu uzglabāšanu un nosūtīšanu, ka arī par visa procesa pārvaldību un šīs procedūras ievēroša

**Līguma Nr.**

**20\_\_\_. gada \_\_\_**

**PIELIKUMS Nr. 4**

**kurināmās šķeldas piegādes līgumam**



|  |  |
| --- | --- |
| **PIEGĀDĀTĀJA vārdā:\_\_\_\_\_\_\_\_\_\_**  | **PIRCĒJA vārdā:\_\_\_\_\_\_\_\_\_\_\_ S. Vasiļjeva** |

**Līguma Nr.**

**20\_\_\_. gada \_\_. \_\_\_\_**

**PIELIKUMS Nr. 5**

**kurināmās šķeldas piegādes līgumam**

**PIRCĒJA nominētas personas**

Ar šo PIRCĒJS apliecina, ka tālāk norādītās personas ir tiesīgas noslēgtā Kurināmās šķeldas piegādes līguma saistību izpildes ietvaros, PIRCĒJA vārdā parakstīt pieņemšanas-nodošanas aktus un svaru zīmes:

\_\_\_\_\_\_\_\_\_\_\_\_\_\_\_, paraksta paraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, paraksta paraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, paraksta paraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, paraksta paraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, paraksta paraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, paraksta paraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **z.v.** | **Svetlana Vasiļjeva****z.v.**  |

**Līguma Nr.**

**20\_\_\_. gada \_\_\_.\_\_\_**

**PIELIKUMS Nr. 6**

**kurināmās šķeldas piegādes līgumam**

**PIEGĀDĀTĀJA nominētas personas**

Ar šo PIEGĀDĀTĀJS apliecina, ka tālāk norādītās personas ir tiesīgas noslēgtā Kurināmās šķeldas piegādes līguma saistību izpildes ietvaros, PIEGĀDĀTĀJA vārdā parakstīt ar līguma izpildi saistītus dokumentus, tai skaitā pieņemšanas-nodošanas aktus, svaru zīmes un preču pavadzīmes, izņemot līguma grozījumus:

\_\_\_\_\_\_\_\_\_\_\_\_\_\_\_\_\_\_, paraksta paraugs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **z.v.** | **Svetlana Vasiļjeva****z.v.**  |